**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐԻ ՊԱՇՏՈՆԱԿԱՏԱՐ ԱՐՄԵՆ ՀԱԿՈԲՋԱՆՅԱՆԻ ՇՆՈՐՀԱՎՈՐԱՆՔԸ՝ ԵՐԿՐԱՊԱՀԻ ՕՐՎԱ ԿԱՊԱԿՑՈՒԹՅԱՄԲ**

Հարգելի՛ երկրապահներ, իմ և Սիսիանի համայնքապետարանի ողջ անձնակազմի անունից շնորհավորում եմ ձեզ՝ Երկրապահի օրվա կապակցությամբ: Երկիր պահող ու պահպանող, հայրենիքն ու հայրենի հողը սեփական կյանքից վեր դասող, մարտնչող, հայրենասեր, պայքարող և մաքառող ձեր տեսակն է հայի իսկական և իրական տեսակը: Ավելորդ է խոսել այն մասին, որ մեծ է ձեր ներդրումն ու ավանդը, կատարած աշխատանքը՝ հայրենիքի սահմաններն անառիկ պահելու և կայուն, արժանապատիվ խաղաղություն հաստատելու հայրենանվեր ու ազգանվեր գործում: Ուզում եմ հատկապես շնորհավորել ԵԿՄ Սիսիանի տարածքային բաժանմունքին՝ Սիսական ջոկատի անունն ու վարկանիշը մշտապես բարձր պահելու և Արցախյան 44-օրյա պատերազմում ձեր անմնացորդ նվիրումի համար: Խոնարհվում եմ բոլոր նվիրյալների, հերոսների, զոհերի և նրանց ընտանիքների առաջ: Ուժ, եռանդ և համերաշխություն ձեզ, որպեսզի միասին կարողանանք կերտել ամուր, հզոր և հային արժանի պետություն: